Na temelju članka 86. stavak 3. Zakona o prostornom uređenju (,,Narodne novine“, broj 153/13., 65/17., 114/18., 39/19., 98/19. i 67/23.) i članka 33. stavka 1. točka 19. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 21. sjednici održanoj 20. rujna 2024. godine donijelo je

**ODLUKU**

**o provođenju postupka stavljanja izvan snage**

**Detaljnog plana uređenja areala „ELMAR – k. č. 1805/6 k. o. Dražice“**

**u Ul. Obrovac u Dražicama**

**OPĆE ODREDBE**

**Članak 1.**

(1) Donosi se Odluka o pokretanju postupka stavljanja izvan snage Detaljnog plana uređenja areala „ELMAR – k. č. 1805/6 k. o. Dražice“ u Ul. Obrovac u Dražicama („Službene novine Primorsko-goranske županije“ br. 18/02.) - u daljnjem tekstu: Plan.

(2) Nositelj izrade izmjene i dopune Plana je Općina Jelenje, Jedinstveni upravni odjel, u daljnjem tekstu: Nositelj izrade.

(3) Odgovorna osoba Nositelja izrade je čelnik tijela iz stavka 2. ovoga članka.

**PRAVNA OSNOVA**

**Članak 2.**

(1) Postupak stavljanja Plana izvan snage voditi će se sukladno odredbama članka 86., 89., 113. i 198. Zakona o prostornom uređenju (,,Narodne novine“, broj 153/13., 65/17., 114/18., 39/19., 98/19. i 67/23.), u daljnjem tekstu: Zakon.

(2) Prostornim planom uređenja Općine Jelenje ("Službene novine Primorsko-goranske županije", broj 40/07., 15/11., 37/12.-ispr., 38/14 i 09/17. i ''Službene novine Općine Jelenje'', broj 05/18 - ispravak,14/18, 20/19-proč.tekst i 58/23) je u stavku 2, članka 148. utvrđeno da ovaj Plan treba staviti izvan snage.

(3) U skladu s člankom 86. Zakona, prije donošenja ove Odluke je, sukladno posebnim propisima kojima se uređuje zaštita okoliša i prirode, pribavljeno mišljenje Upravnog odjela za prostorno uređenje, graditeljstvo i zaštitu okoliša Primorsko-goranske županije o potrebi provedbe postupka ocjene odnosno strateške procjene utjecaja na okoliš za stavljanja izvan snage Detaljnog plana uređenja areala „ELMAR – k. č. 1805/6 k. o. Dražice“ u Ul. Obrovac u Dražicama („Službene novine Primorsko-goranske županije“ br. 18/02), o kojem zahtjevu je navedeno tijelo donijelo Mišljenje KLASA: 351-01/24-04/57, URBROJ: 2170-03-08/4-24-2 od 13. rujna 2024. godine.

**RAZLOZI ZA STAVLJANJE IZVAN SNAGE PLANA**

**Članak 3.**

Razlozi za stavljanje Plana izvan snage su neusklađenost Plana s prostornim planom šireg područja, odnosno s Prostornim planom uređenja Općine Jelenje ("Službene novine Primorsko-goranske županije", broj 40/07., 15/11., 37/12.-ispr., 38/14 i 09/17. i ''Službene novine Općine Jelenje'', broj 05/18 - ispravak,14/18, 20/19-proč.tekst i 58/23) (dalje u tekstu PPUO Jelenje). Zbog ispravnosti u provedbi se Plan mora staviti izvan snage.

Plan je izrađen 2002. godine te je građevina na k.č. 1805/6 k. o. Dražice izgrađena. Stavljanjem Plana izvan snage biti će omogućena provedba svih zahvata u prostoru koji su određeni odredbama PPUO Jelenje. Planom višeg reda je na navedenom području omogućena neposredna provedba, te nema potrebe izrade izmjene i dopune Plana odnosno izrade novog urbanističkog plana za ovo područje.

**OBUHVAT PLANA**

**Članak 4.**

Postupak stavljanja Plana izvan snage odnosi se za cijeli obuhvat Plana. Površina obuhvata iznosi cca. 0,2 ha, a odnosi se na k. č. 1805/6 k. o. Dražice“ u Ul. Obrovac u Dražicama.

**OCJENA STANJA U OBUHVATU PLANA**

**Članak 5.**

Stanje u obuhvatu plana je u potpunosti izgrađeno. Unutar obuhvata Plana je izgrađena građevina poslovne namjene.

**CILJEVI I PROGRAMSKA POLAZIŠTA ZA STAVLJANJE PLANA IZVAN SNAGE**

**Članak 6.**

Ciljevi i programska polazišta za provođenje postupka stavljanja izvan snage Plana istovjetni su razlozima za stavljanje izvan snage Plana, a koji su utvrđeni u članku 3. ove Odluke.

**POPIS POTREBNIH STRUČNIH PODLOGA POTREBNIH ZA IZRADU PLANA**

**Članak 7.**

Za provedbu postupka stavljanja Plana izvan snage nisu potrebne posebne stručne podloge.

**NAČIN PRIBAVLJANJA STRUČNIH RJEŠENJA**

**Članak 8.**

Za provedbu postupka stavljanja Plana izvan snage nisu potrebna posebna stručna rješenja.

**VRSTA I NAČIN PRIBAVLJANJA KARTOGRAFSKIH PODLOGA**

**Članak 9.**

Za provedbu postupka stavljanja Plana izvan snage nisu potrebne kartografske podloge.

**POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PLANA IZ PODRUČJA SVOG DJELOKRUGA, TE DRUGIH SUDIONIKA KOJI ĆE SUDJELOVATI U STAVLJANJU IZVAN SNAGE PLANA**

**Članak 10.**

Tijela i osobe koja za potrebe stavljanja izvan snage Plana sudjeluju u postupku:

* Primorsko-goranska županija, Upravni odjel za prostorno uređenje, graditeljstvo i zaštitu okoliša, HR-51000 Rijeka, Riva 10/III.
* Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
* Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
* Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba inspekcijskih poslova Rijeka, HR-51000 Rijeka, Fiorela la Guardia 13.
* Ministarstvo zaštite okoliša i zelene tranzicije, Uprava za zaštitu prirode, HR-10000 Zagreb, Radnička cesta 80.
* Ministarstvo kulture i medija, Uprava za zaštitu kulturne baštine, Konzervatorski odjel u Rijeci, HR-51000 Rijeka, Užarska 26.
* Javna ustanova Zavod za prostorno uređenje Primorsko-goranske županije, HR-51000 Rijeka, Splitska 2.
* Komunalno društvo Čistoća d.o.o., HR-51000 Rijeka, Dolac 14.
* Komunalno društvo Jelenje j.d.o.o. · Adresa: Dražičkih boraca 55
* Hrvatske vode, VGO za slivove sjevernoga Jadrana, HR-51000 Rijeka, Đure Šporera 3.
* KD VODOVOD I KANALIZACIJA d.o.o., HR-51000 Rijeka, Dolac 14.
* Hrvatske ceste d.o.o., Sektor za održavanje i promet, Poslovna jedinica Rijeka, Tehnička ispostava Rijeka, HR-51000 Rijeka, Nikole Tesle 9/IX.
* Županijska uprava za ceste Primorsko-goranske županije, HR-51000 Rijeka, Nikole Tesle 9/X.
* Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
* HEP-Operator distribucijskog sustava d.o.o., Elektroprimorje Rijeka, HR-51000 Rijeka, Viktora Cara Emina 2.
* Hrvatski operator prijenosnog sustava d.d., Prijenosno područje Rijeka, HR-51211 Matulji, Marinčićeva ulica 3.
* ENERGO d.o.o., HR-51000 Rijeka, Dolac 14.

(2) Ako se prilikom provođenja postupka stavljanja izvan snage Plana ukaže potreba, u postupak se mogu uključiti i drugi sudionici.

(3) Rok za dostavu zahtjeva iz stavka (1) je 15 dana od zaprimanja poziva za dostavu zahtjeva. Ukoliko javnopravno tijelo odnosno pravna osoba ne dostavi zahtjeve u roku, smatra se da zahtjeva nema.

(4) Zahtjevi za izradu izmjene i dopune Plana dostavljaju se na sljedeći način: elektroničkim putem, putem pošte i osobnom dostavom.

**DINAMIKA STAVLJANJA IZVAN SNAGE PLANA S FAZAMA POSTUPKA I ROKOVI**

**Članak 11.**

(1) Dinamika stavljanja izvan snage Plana po fazama:

* Obavještavanje javnosti o provođenju postupka stavljanja Plana izvan snage objavom ove Odluke sukladno članku 88. Zakona.
* Dostava zahtjeva za stavljanje Plana izvan snage u roku od najviše 15 dana od dana zaprimanja Odluke s pozivom na dostavu zahtjeva.
* Izrada nacrta prijedloga Odluke o stavljanju Plana izvan snage 30 dana od isteka roka za dostavu zahtjeva javnopravnih tijela.
* Utvrđivanje prijedloga Odluke o stavljanju Plana izvan snage.
* Provedba javne rasprave o prijedlogu Odluke o stavljanju Plana izvan snage u trajanju od 8 dana
* Izrada izvješća o javnoj raspravi u roku od 15 dana od isteka roka za davanje primjedbi.
* Izrada nacrta konačnog prijedloga Odluke o stavljanju Plana izvan snage u roku od 15 dana od izrade izvješća o javnoj raspravi.
* Utvrđivanje konačnog prijedloga Odluke o stavljanju izvan snage Plana.
* Donošenje i objava Odluke o stavljanju izvan snage Plana.

**IZVORI FINANCIRANJA IZRADE PROSTORNOG PLANA**

**Članak 12.**

Postupak stavljanja Plana izvan snage financira se iz Proračuna Općine Jelenje.

**ZAVRŠNE ODREDBE**

**Članak 13.**

Ova Odluka stupa na snagu danom objave u „Službenim novinama Općine Jelenje“.

|  |  |
| --- | --- |
| KLASA: | **024-04/24-01/4** |
| URBROJ: | **2170-20-03-03/09-24-8** |
| Dražice, | **24. rujna 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz